
tenentium baronias suas in diversis locis et comitatibus ; et si
non venerint ibi personaliter, amerciant ipsos sine considera-
tione et judicio ; et hoc quia quilibet vicecomes dicit, quod in
dictis turnis est justitiarius quoad diem.

18.  Item ubi aliquis habet aliquam part em terrae, scilicet
duas acras terrae vel plus vel minus, sine mansione eidem adja-
cente, nisi ratione illius terrae ad turnos suos veniat, tune pro
voluntate sua amerciabitur.

19.  Item   si  aliqua  justitiaria mandata fuerit  specialiter
coram aliquo justitiario assignato, vel de nova disseisina, vel
de morte antecessoris, vicecomites clamare faciunt in mercatis,
quod omnes milites et libere tenentes patriae veniant ad certum
diem et locum audituri et facturi praeceptum regis, et cum ibi
non venerint, eos amerciant pro voluntate sua.

20.  Item petunt remedium de hoc quod si aliquis comes vel
baro, vel ballivus, vel aliquis alius qui libertatem habeat vel in
civitate vel in villata, ceperit aliquem malefactorem et ilium
obtulerit vicecomiti, vel suo ballivo, ad incarcerandum vel
custodiendum quousque de eo fiat judicium, vicecomes recusat
admittere prisonem ilium, nisi is qui ipsum ceperit finem faciat
per sic quod ipsum recipiat.

21.  Item de eo quod multi homines de diversis partibus
regni propter caristiam temporis venientes, et per diversas
provincias transitum facientes, fame et inedia moriuntur, et
tune per legem terrae visum factum est per coronatores, et
quatuor villatas vicinas,  et cum praedictae villatae de ita
mortuis nihil  sciunt  nee dicunt,  nisi  quod casu praedicto
moriuntur, et quia nihil de huthesia Englescheria assignatur,
amerciatur patria coram justitiariis tanquam de murdro.

22.  Item de prisis domini regis in nundinis et mercatis et
civitatibus, videlicet quod hi qui assignati fuerint ad praedictas
prisas capiendas, eas rationabiliter capiant, scilicet quantum
pertinet ad praedictos usus domini regis ; unde conqueruntur,
quod dicti captores capiunt in duplo vel in triplo^plus quam
cedit ad usus domini regis : capiunt etiam totum iUud super-
fluum ad opus suum, vel ad opus amicorum suorum retinent, et
partem inde aliquam vendunt.

23.  Item conqueruntur quod dominus rex de prisis nullam
fere facit pacationem, ita quod plures mercatores de regno
Angliae ultra modum depauperentur, et alii mercatores extranei
ea occasione subtrahunt se de veniendo in terram istam cum
suis mercibus, unde terra magnam incurrit jacturam.